Gwamna Lalong ya zabi sakataren ‘yan agajin Izala Kwamishina - Aminiya
Gwamna Lalong ya zabi sakataren ‘yan agajin Izala Kwamishina
By Hussaini Isah, Jos | Published Date Sep 18, 2019 20:25 PM Sep 18, 2019 20:27 PM
Sakataren ‘Yan agajin Kungiyar Jama’atu Izalatil Bid’ah Wa’iqamatis Sunnah ta Kasa Malam Muhammad Muhammad Abubakaryana daya daga cikin sunayen sababbin Kwamishinoni guda 23 da gwamnan Jihar Filato Simon Lalong, ya gabatarwa majalisar dokoki ta Jihar Filato domin tantancewa.
Sunayen sababbin Kwamishinonin ya nuna cewa, akwai sunayen tsofaffin Kwamishinoni 11 da aka sake dawo da su. A yayin da aka kawo sababbin sunayen Kwamishinonin 12.
Da yake karantawa ‘yan majalisar dokokin sunayen sababbin Kwamishinonin a jiya Talatar, shugaban majalisar Honarabul Ayuba Abok ya bayyana cewa, sunayen tsofaffin Kwamishinonin 11 da aka sake dawo da su, sun hada da Alhaji Dayyabu Garga da Yakubu Dati da Mista Dan Manjang da Idi Usman Bamayi da Victor Lapang da Regina Soemlat da Tamwakat Weli da Sylvester Wallangko da Elizabeth Wapmuk da Dakur Jude Eli da kuma Pam Botmang.
Sunayen sababbin Kwamishinonin 12 da aka gabatar sun hada da Chrisantus Ahmadu da Muhammad Muhammad Abubakar da Jerry Werr da Sambo Rebecca Adar da Abe Aku da Dung Musa Gyang da Tapgun Sylvanus da Nimkong Lar-Ndam da Kak ‘Mena Goteng Audu da Ibrahim Saad Bello da Rimven Bitrus Zulfa da kuma Hosea Istifanus Finangwai.
Majalisar ta sanya ranar 23 ga wannan wata a matsayin ranar da zata fara tantance sunayen wadannan Kwamishinoni.